วันนี้พามาที่ชั้น5 ของห้าง Central เอ็มบาสซี ในบริเวณโซนอาหารและขนมนานาชาติที่มีเรียงรายมาให้เลือกหลากหลาย จนมาหยุดที่ร้านอาหารญี่ปุ่นแบบสุกี้ชาบูพรี่เมี่ยมในวันนี้ โดยทางร้านให้บริการแบบเป็นชุดคือ มี ของว่าง ชุดเนื้อ หมูหรือปู ผัก และเห็ดต่างๆ พร้อมไข่ ราเม็งหรืออูด้ง ปิดท้ายด้วยของหวาน แต่ละชุดมีราคาต่างกันขึ้นอยู่กับคุณภาพของเนื้อ หรือปริมาณ 
ประสบการณ์ดีดีวันนี้มาสัมผัสกับชุด "Oumi-Gyu Beef &  Hokkaido Taraba Kani"  เริ่มจานแรกด้วย " Appetizer " สามอย่าง โดยมีข้าวห่อสาหร่าย ค็อกเก็ต และสลัดซีฟู้ด มาแบบเบาๆ แต่รสชาติดีงาม รับรู้ได้ถึงความสด คุณภาพ และความอร่อย สามความรู้สึกเช่นกัน 
ตามมาด้วยจานหลัก โดยเสริฟมาเป็น "Oumi-Gyu 4 ชิ้น" และ "Taraba Kani 1 ชิ้น" ความนุ่มของเนื้อเหลือคำบรรยาย นุ่มมีรสชาติ ทานแล้วเปรมปรีถึงความพรี่เมี่ยม ที่แท้จริง ทานร้านเสริฟพร้อมกับผักต่างๆ พร้อมเส้นอุด้งเพิ่มความอิ่มแบบเบาๆ สำหรับขาปู มาแบบชิ้นใหญ่ สดทางร้านคอยบริการเสริฟอยู่ตลอดเวลา ดูแลลูกค้าอยากตั้งใจ
สุดท้ายท้ายสุด ปิดท้ายมื้ออร่อยด้วย "Matcha Warabi Mochi" เป็นโมจิชาเขียวราดซอสคล้ายๆ คาราเมลแบบหวานเบาๆ ตามด้วยไอศรีมสดชื่นดีงาม จบชุดอาหารพรี่เมี่ยม อย่างสมบูรณ์
หากคนทานเยอะ และมีงบจำกัดคงไม่แนะนำ หากอยากได้ประสบการณ์ดีๆ แต่รับราคาแบบพรี่เมี่ยมไหวอย่าพลาดความดีงามของที่นี่
ที่นั่ง: มากกว่า 10 โต๊ะ
ที่จอดรถ : ในห้าง Central Embassy